वकीलों ने खेलकूद में दिखाई प्रतिभा
कोटा|अभिभाषक परिषदकी ओर से खेलकूद सप्ताह में शुक्रवार को क्रिकेट, बैडमिंटन, शतरंज के अलावा टेबल टेनिस की प्रतियोगिताएं आयोजित हुई। परिषद के अध्यक्ष नवीन शर्मा ने बताया कि क्रिकेट में आज खेले गए पहले मैच में कोटा रेड ने दीगोद मेरून को छह विकेट से हरा दिया। दीगोद की टीम ने पहले खेलते हुए 67 रन बनाए कोटा रेड के विपुल और शाकिर ने तीन तीन विकेट लिए। इसके जवाब में विशाल जोशी के नाबाद 33 की मदद से कोटा रेड ने 10 ओवर में 70 बना छह विकेट से मैच जीत लिया। कोटा रेड के शाकिर को मैन ऑफ मैच घोषित किया गया।
आज के दूसरे मैच में कोटा ग्रीन ने बूंदी ऑरेंज को 5 विकेट से हरा मैच जीत लिया बूंदी ऑरेंज ने नफीस के 25 रनों की मदद से 18.4 ओवर में 102 रन बनाए। कोटा ग्रीन ने प्रदीप के 4 विकेट लिए इसके जवाब में कोटा ग्रीन ने 16.4 ओवर में 5 विकेट खोकर 103 रन बना मैच जीत लिया। कोटा ग्रीन के अमर ने 31 रन का योगदान दिया। बूंदी ऑरेंज के पंकज और योगेंद्र ने दो-दो विकेट लिए प्रदीप को मैन ऑफ मैच घोषित किया गया। मैदान पर वरिष्ठ अधिवक्ता मांगीलाल आसावत के निधन पर 2 मिनट मौन रख उन्हें श्रद्धांजलि अर्पित की।
टेबलटेनिस प्रतियोगिता का आयोजन: शुक्रवारको टेबल टेनिस की प्रतियोगिताएं प्रारंभ हुई। महिला एकल में राजकुमारी जैन ने ज्योति गौड़ को हरा खिताब जीत लिया पुरुष एकल में शैलेश जैन ने भूपेंद्र मित्तल को विमल कुमार जैन ने तरुण श्रीवास्तव को तथा संजय पटोदी ने रितेश सक्सेना को हराया। टेबल टेनिस का सेमीफाइनल तथा फाइनल 4 मार्च को खेले जाएंगे।
बैडमिंटनप्रतियोगिता का आयोजन: बैडमिंटनमें सांगोद का दबदबा रहा एकल फाइनल सांगोद के दो खिलाड़ियों के बीच जिसमें किशोरी लाल चौधरी ने मनोज वैष्णव को सीधे सेटों में 21- 15, 21-14 से हरा खिताब जीत लिया वही युगल में सांगोद के मनोज वैष्णव और किशोरी लाल चौधरी की जोड़ी ने कोटा के हिमांशु उपाध्याय और कैलाशचंद शर्मा की जोड़ी को संघर्षपूर्ण मैच में हरा युगल खिताब पर कब्जा किया। शतरंज में कोटा के अब्दुल हलीम खान ने बारां के हरि ओम अग्रवाल को हराया।
hin_Deva hin_Deva hin_Deva awa_Deva hin_Deva